OpenLLM-France/wikimedia huggingface dataset:
# Vitrectomia

La vitrectomia és una cirurgia per treure part o la totalitat de l'humor vitri de l'ull. El vitri extret se substitueix per aire, gas o líquids (per exemple oli de silicona).
Amb la vitrectomia es pot eliminar la totalitat del vitri, o només petites porcions de l'humor vítri de les estructures frontals de l'ull (vitrectomia anterior), sovint perquè s'enreda en una lent intraocular o altres estructures.
Fins i tot abans de l'era moderna, alguns cirurgians havien realitzat vitrectomies. Per exemple, el cirurgià holandès Anton Nuck (1650-1692) va dir que havia tret vitri per succió en un jove amb un ull inflamat. A Boston, John Collins Warren (1778-1856) va realitzar una vitrectomia limitada per al glaucoma d'angle tancat.
Aquest procediment s'utilitza per al tractament de diferents malalties oculars, com el despreniment de retina, l'hemorràgia vítria, el forat macular i en trastorns com les miiodesòpsies greus ocasionades per despreniment de vitri posterior.

## Referències

* ↑ «A Family of Early English Oculists (1600-1751), With a Reappraisal of John Thomas Woolhouse (1664-1733/1734)». Ophthalmology and Eye Diseases, 9, 2017, pàg. 1179172117732042. DOI: 10.1177/1179172117732042. PMC: 5624362. PMID: 28989288.
* ↑ «Ophthalmology in North America: Early Stories (1491-1801)». Ophthalmology and Eye Diseases, 9, 2017, pàg. 1179172117721902. Arxivat de l'original el 2017-10-03. DOI: 10.1177/1179172117721902. PMC: 5533269. PMID: 28804247 [Consulta: 18 desembre 2019].
# Nikola Kalinić

Nikola Kalinić (nascut el 5 de gener de 1988) és un futbolista croat que actualment juga com a davanter a l'A.S. Roma (cedit per l'Atlètic de Madrid).

## Palmarès
### Atlético de Madrid

* 1 Supercopa d'Europa: 2018

## Referències

* ↑ Sanders, Emma. «Real Madrid 2–4 Atlético de Madrid», 15-08-2018. [Consulta: 4 agost 2019].

## Enllaços externs

* Perfil de Nikola Kalinić Arxivat 2012-03-29 a Wayback Machine. al lloc web del Blackburn Rovers (anglès)
* Dades estadístiques sobre Nikola Kalinić a soccerbase.com (anglès)
Nikola Kalinić amb Croàcia - plantilles de navegació :
Selecció de futbol de Croàcia – Eurocopa 2008
1 Pletikosa •
2 Šimić •
3 Šimunić •
4 R. Kovač •
5 Ćorluka •
6 Vejić •
7 Rakitić •
8 Vukojević •
9 Kalinić •
10 N. Kovač •
11 Srna •
12 Galinović •
13 Pokrivač •
14 Modrić •
15 Knežević •
16 Leko •
17 Klasnić •
18 Olić •
19 Kranjčar •
20 Budan •
21 Petrić •
22 Pranjić •
23 Runje •
Entrenador: Bilić
Selecció de futbol de Croàcia – Eurocopa 2012
1 Pletikosa •
2 Strinić •
3 Šimunić •
4 Buljat •
5 Ćorluka •
6 Pranjić •
7 Rakitić •
8 Vukojević •
9 Jelavić •
10 Modrić •
11 Srna •
12 Kelava •
13 Schildenfeld •
14 Badelj •
15 Vrsaljko •
16 Dujmović •
17 Mandžukić •
18 Kalinić •
19 Kranjčar •
20 Perišić •
21 Vida •
22 Eduardo •
23 Subašić •
Entrenador: Bilić
Selecció de futbol de Croàcia – Eurocopa 2016
1 Vargić •
2 Vrsaljko •
3 Strinić •
4 Perišić •
5 Ćorluka •
6 Jedvaj •
7 Rakitić •
8 Kovačić •
9 Kramarić •
10 Modrić •
11 Srna (c) •
12 L. Kalinić •
13 Schildenfeld •
14 Brozović •
15 Ćorić •
16 N. Kalinić •
17 Mandžukić •
18 Rog •
19 Badelj •
20 Pjaca •
21 Vida •
22 Čop •
23 Subašić •
Entrenador: Čačić
Selecció de futbol de Croàcia – Copa del Món de Futbol 2018
1 Livaković •
2 Vrsaljko •
3 Strinić •
4 Perišić •
5 Ćorluka •
6 Lovren •
7 Rakitić •
8 Kovačić •
9 Kramarić •
10 Modrić  •
11 Brozović •
12 Kalinić •
13 Jedvaj •
14 Bradarić •
15 Ćaleta-Car •
16 Kalinić •
17 Mandžukić •
18 Rebić •
19 Badelj •
20 Pjaca •
21 Vida •
22 Pivarić •
23 Subašić •
Entrenador: Zlatko Dalić :
# Underwood (Dakota del Nord)

Underwood és una població dels Estats Units a l'estat de Dakota del Nord. Segons el cens del 2000 tenia 812 habitants.

## Demografia

Segons el cens del 2000, Underwood tenia 812 habitants, 323 habitatges, i 229 famílies. La densitat de població era de 352,3 hab./km².
Dels 323 habitatges en un 27,2% hi vivien nens de menys de 18 anys, en un 61,9% hi vivien parelles casades, en un 7,4% dones solteres, i en un 28,8% no eren unitats familiars. En el 27,6% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,85.
Per edats la població es repartia de la següent manera: un 20,9% tenia menys de 18 anys, un 6% entre 18 i 24, un 20,7% entre 25 i 44, un 29,6% de 45 a 60 i un 22,8% 65 anys o més.
L'edat mediana era de 46 anys. Per cada 100 dones de 18 o més anys hi havia 89,4 homes.
La renda mediana per habitatge era de 35.250 $ i la renda mediana per família de 47.578 $. Els homes tenien una renda mediana de 39.375 $ mentre que les dones 18.611 $. La renda per capita de la població era de 17.916 $. Entorn del 7,1% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Underwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Underwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Alfons de Borbó

Alfons de Borbó és el nom dels següents personatges:
* Alfons Carles de Borbó i Àustria-Este (1849-1936), pretendent carlí a la Corona d'Espanya.
* Alfons XII d'Espanya (1857-1885), rei d'Espanya.
* Alfons XIII d'Espanya (1886-1941), rei d'Espanya.
* Alfons de Borbó-Dues Sicílies i de Borbó (1901-1964), infant d'Espanya i duc de Calàbria.
* Alfons de Borbó i de Battenberg (1907-1938), comte de Covadonga i primogènit d'Alfons XIII.
* Alfons de Borbó i de Dampierre (1938-1989), duc de Cadis.
* Alfons de Borbó i de Borbó-Dues Sicílies (1941-1956), infant d'Espanya.
# Alfons de Borbó-Dues Sicílies

Alfons de Borbó-Dues Sicílies és el nom dels següents personatges:
* Alfons de Borbó-Dues Sicílies (comte de Caserta) (1841 - 1934).
* Alfons de Borbó-Dues Sicílies (duc de Calàbria) (1901 - 1964).
# Almis Marmoucha

Almis Marmoucha (en àrab ألميس مرموشة, Almīs Marmūxa; en amazic ⴰⵍⵎⵉⵙ ⵎⵕⵎⵓⵛⴰ) és una comuna rural de la província de Boulemane, a la regió de Fes-Meknès, al Marroc. Segons el cens de 2014 tenia una població total de 2.461 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Aldehuela del Codonal

Aldehuela del Codonal és un municipi de la província de Segòvia, a la comunitat autònoma de Castella i Lleó. limita al nord amb Aldeanueva del Codonal, a l'est i sud amb Juarros de Voltoya, i a l'oest amb Codorniz.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Aldehuela de Periáñez

Aldehuela de Periáñez és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Aldehuela de Periáñez :
| Any | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 |
| Població | 196 | 181 | 179 | 199 | 187 | 171 | 155 | 90 | 52 | 45 | 43 |

## Economia

L'economia del poble es basa en el cultiu dels cereals, i antigament, en la ramaderia ovina. Té mines de pedra arenosa en la "Sierra del Almuerzo".
# Allan McNish

Allan McNish Nascut el 29 de desembre de 1969 a Dumfries, Escòcia és un pilot professional de cotxes en diferents competicions. Viu a Mònaco amb la seva dona Kelly.

## A la F1

L'any 2001 McNish va competir a la Fórmula 1 després de contribuir al desenvolupament del cotxe de l'equip Toyota F1. Va participar en 17 grans premis debutant igual que el seu equip el 3 de març del 2002 al Gran Premi d'Austràlia de 2002. No va aconseguir cap punt al campionat a causa de la manca d'experiència de l'equip a la seva primera temporada a la F1, i, igual que el seu company Mika Salo, va ser acomiadat al final de la temporada. La seva última cursa va ser el Gran Premi del Japó del 2002. L'any 2003 va ser el pilot de proves per Renault Sport, però a l'any següent va tornar a la seva reeixida carrera en el món dels cotxes esportius.

## Altres competicions

L'any 2005, va estar conduint un Audi A4 DTM per l'equip d'Audi Sport Team Abt a les sèries del campionat alemany de turismes anomenat Deutsche Tourenwagen Masters i també va participar en algunes carreres concretes amb un Audi R8 de l'equip Champion Racing a les American Le Mans Series.
A més a més de les mencionades anteriorment, també ha participat en les següents competicions o modalitats:
* Karting
* Fórmula Ford
* Vauxhall Lotus
* British Fórmula 3
* Fórmula 3000
* North American GT
* FIA GT

## Palmarès a la F1

* Curses: 17
* Punts aconseguits: 0

## Referències

* 1 2 3 «STATS F1: Gene Hartley» (en anglès). [Consulta: 5 juny 2022].
* ↑ «All Results of Allan McNish» (en anglès). [Consulta: 5 juny 2022].

## Enllaços externs

* Pàgina oficial del pilot Arxivat 2008-08-28 a Wayback Machine.
# Alqama Abu-Yàfur

Alqama Abu-Yàfur fou un rei àrab que va governar al darrere del làkhmida an-Numan (II) ibn al-Àswad (504). No pertanyia a la tribu dels Lakhm o Banu Lakhm, i no se sap com va arribar al poder; la usurpació fou no obstant breu.
Un làkhmida, Imru-l-Qays ibn an-Numan, va pujar al tron vers el 507.

## Referències

* Enciclopèdia de l'Islam, V, 637
# Alpí I

Alpí I, també conegut amb el nom d'Alpin mac Echdach, va ser rei dels pictes del 726 al 728, en un regnat que hauria compartit amb Drest VII, i rei dels escots de Dál Riata del 733 al 736. Les llistes de reis de la Crònica pìcta donen als dos monarques un corregnat de cinc anys entre els pictes.
A Alpí se'l considera fill d'Eochaid mac Domangairt. La historiadora i paleògrafa escocesa Marjorie Ogilvie Anderson estima que una germana anònima dels reis pictes Bridrei i Nechtan s'hauria casat amb Eochaid de Dál Riata, amb qui hauria tingut dos fills: Drest i Alpí.

## Rei dels pictes

Segons els Annals de Tigernach, el 724 Nechtan mac Der-Ilei va ingressar en un monestir i va abdicar en favor de Drest. Alpí, associat amb Drest a les llistes de reis de la Crònica Picta, no apareix esmentat en aquest moment. Els Annals de Tigernach informen que "Drest va ser expulsat del regne dels pictes i Alpí va regnar en el seu lloc".
La seva sobirania sobre els pictes va acabar al cap de dos anys d'haver pujat al tron vençut per Oengus mac Fergusa a Monidcroib, identificat amb Moncreiffe o Montcrieff Hill, prop de Perth. Alpi I perdrà definitivament el seu control sobre els pictes després de la batalla de Caisel Craidi (castellum Credi) del 728, quan, novament vençut, haurà d'abandonar el regne.

## Rei dels escots

Després de perdre l'esperança en restablir el seu regnat sobre els pictes, Alpí I hauria regnat a Dál Riata reemplaçant a Eochaid mac Echdach. Sembla, doncs, que Alpí I provenia d'una línia reial escoda, ja que el seu pare, anomenat Echdach o Eochaid a les llistes reials, debia ser Eochaid mac Domangairt de Cenél Gabhrain.
El seu nom també apareix als Sincronismes de Flann Mainistreach entre els regnats de Dúngal mac Selbaich i el de Muiredach mac Ainbcellaich de Cenél Loairn, entre el 726 i el 733. El Duan Albanach li atribueix, per la seva banda, un regnat més breu, de tan sols 4 anys.

## Referències

* ↑ Anderson, 2011, p. 169.
* ↑ Annals de Tigernach, T 724.2
* ↑ Annals de Tigernach, AT 726.4
* ↑ Annals d'Ulster, AU 728.4 i Annals de Tigernach, AT 728.5.

## Bibliografia

* Anderson, Marjorie Ogilvie. Kings and Kingship in Early Scotland (llibre) (en anglès). Edinburg: Birlinn ltd Edinburgh, 2011. ISBN 978-1906566302.
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.
# Anhalt-Aschersleben

Anhalt-Aschersleben fou una de les branques sorgides el 1252 de la primera divisió del comtat d'Anhalt. Es va extingir el 1315 i el territori va passar al bisbat d'Halberstadt el 1316.

## Comtes

* Enric II 1252-1267
* Otó I 1267-1304
* Enric III 1267-1283 (conjuntament amb l'anterior)
* Otó II 1304-1315
* a Anhalt-Bernburg 1315-1316
* a Halberstadt 1316-1648

## Referències

* Llista de comtes Arxivat 2019-09-26 a Wayback Machine.
# Angós

Angós (en francès Angous, en basc Angastue) és un municipi francès del department dels Pirineus Atlàntics, a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 342 | 356 | 383 | 352 | 385 | 387 | 372 | 382 | 365 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 351 | 325 | 317 | 291 | 289 | 305 | 265 | 278 | 270 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 273 | 242 | 261 | 250 | 249 | 228 | 225 | 214 | 224 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 196 | 158 | 151 | 129 | 121 | 111 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1995-2001 | David Layous |
| 2001-2008 | Roger Eyheremendy |
| 2008- | Francis Lansalot-Matras |

## Referències

* ↑ Toponímia occitana
# Antoni Bergós i Massó

Antoni Bergós i Massó (Lleida, 1899 - Barcelona, 1986) fou un polític, enginyer agrícola i advocat català.

## Biografia

Va néixer el 1899 a la ciutat de Lleida. Va estudiar enginyeria agrícola a l'Escola d'Agricultura de la Mancomunitat de Catalunya i dret a la Universitat de Saragossa. Instal·lat a la seva ciutat natal va exercir l'advocacia, destacant així mateix per l'impuls que donà a l'Ateneu Lleidatà, la Cambra de Comerç de Lleida i l'Assemblea General de la Confederació Hidrogràfica de l'Ebre. També va dirigir la revista cultural Vida Lleidatana i la revista política Occident.
L'any 1981 fou guardonat amb la Creu de Sant Jordi per part de la Generalitat de Catalunya. Morí el 1986 a la ciutat de Barcelona.

## Activitat política

Líder d'Acció Catalana i del Partit Catalanista Republicà a la ciutat de Lleida, el convertí en membre de la Paeria de Lleida i el 1931 cap de la majoria republicana a la paeria. Així mateix formà part de la Ponència de la Divisió territorial de Catalunya que finalitzà en la promulgació de la Divisió comarcal de 1936.
Condemnat a mort després de la Guerra Civil espanyola, pena però commutada per la presó, passà quatre anys reclòs i finalment fou alliberat després d'haver-se revisat el seu sumari. Posteriorment es traslladà a Barcelona, on reprengué la seva activitat com a advocat.

## Referències

* ↑ Biografia Arxivat 2015-02-26 a Wayback Machine. a la Societat Catalana de Geografia
* ↑ «Antoni Bergós i Massó». Gran Enciclopèdia Catalana. Barcelona: Grup Enciclopèdia Catalana.
# Andrés Alberto Hernández Socas

Andrés Alberto Hernández Socas (Las Palmas de Gran Canaria, 11 de març de 1977) és un futbolista canari, que ocupa la posició de migcampista.
Format al planter de la UD Las Palmas, la temporada 00/01 és cedit a l'equip veí de la Universidad, amb qui debuta a Segona Divisió, tot jugant 36 partits i marcant dos gols. Aquesta bona xifra fa que Las Palmas el repesque i debuta a la màxima categoria a l'any següent, tot i ser suplent.
L'equip gran canari baixa a Segona. A la categoria d'argent, el migcampista signaria dues temporades discretes, abans de recalar a la UD Almería. Posteriorment ha militat en equips de Segona B, com l'AD Ceuta i de nou la Universidad de Las Palmas CF.
# Antoni Mas

Antoni Mas és el nom dels següents personatges:
* Antoni Mas i Bou (Caldes de Malavella, 1945), pianista i compositor català
* Antoni Mas Busquets (Palma, 1956), bibliotecari i escriptor mallorquí
* Antoni Mas i Forners (Santa Margalida, 1968), historiador i escriptor mallorquí
* Antoni Mas (pintor) (Barcelona, 1927), pintor amb obra al MACBA
* Antoni Mas Mas, guerriller mallorquí a l'Uruguai
* Antoni Mas Vilalta, jugador i president del Joventut de Badalona
# Antoni Mas Vilalta

Antoni Mas Vilalta (Tarragona, 25 de setembre de 1921 - Badalona, 9 de desembre de 2013) va ser un empresari català i president del Club Joventut Badalona.
Soci del Joventut des de l'any 1932, en va ser jugador durant algunes temporades. Va començar com a directiu de la Penya en els anys 50 sent la mà dreta del president Antoni Viñallonga. L'any 1966 va fundar "Amics del Joventut", un grup de socis que actuaven com a mecenes de l'entitat badalonina, i sota el seu mandat es va impulsar la construcció del pavelló Ausiàs March l'any 1972 i es va crear l'Escola de Bàsquet l'any 1973.
Va ser president del Joventut de Badalona durant les dècades dels 60 i 70. Sota el seu mandat, la Penya va guanyar les dues primeres lligues de la seva història (1967 i 1978). També va reforçar les estructures del club, amb el vicepresident Daniel Fernández i el director esportiu Francesc Cairó, cosa que va significar el seu salt a l'elit del bàsquet continental. Ja retirat, fou nomenat president d'honor del club i membre d'honor de la FIBA (1980).
Antoni Mas va morir el 9 de desembre de 2013.

## Referències

* ↑ «Mor Antoni Mas Vilalta, històric expresident de la Penya». Diari Ara, 09-12-2013 [Consulta: 12 maig 2018].
* ↑ «Mor als 92 anys Antoni Mas Vilalta, president del Joventut de Badalona durant les dècades dels 60 i 70». 324, 09-12-2013 [Consulta: 12 maig 2018].
* ↑ «Antoni Mas Vilalta». Enciclopèdia de l'esport català. Barcelona: Grup Enciclopèdia Catalana.
# Amazophrynella bokermanni

Amazophrynella bokermanni és una espècie d'amfibi que viu al Brasil.
Està amenaçada d'extinció per la pèrdua del seu hàbitat natural.

## Referències

* Rodrigues, M.T. & Azevedo-Ramos, C. 2004. Dendrophryniscus bokermanni. Llista Vermella d'Espècies Amenaçades de la UICN 2006. Consulta: 12 d'abril del 2008.
# Annapurni Subramaniam

Annapurni Subramaniam és la directora de l'Indian Institute of Astrophysics, Bangalore i treballa en àrees com cúmuls estel·lars, evolució estel·lar i població en galàxies i núvols de Magallanes.

## Educació

La doctora Subramaniam va acabar els estudis de ciències al Victoria College, Palakkad. Va fer el doctorat sobre el tema "Estudis de cúmuls estel·lars i evolució estel·lar" de l'Indian Institute of Astrophysics el 1996.

## Carrera

La doctora Subramaniam va ser becaria d'investigació a l'Institut Indi d'Astrofísica del 1990 al 1996. Després es va convertir en becària de postdoctorat el 1998 a l'institut i actualment treballa com a professora i directora de l'institut.

## Àmbit de recerca

El principal camp de recerca de la Dr. Subramaniam inclou:
* Cúmuls estel·lars (oberts i globulars)
* Formació d'estrelles i estrelles anteriors a l'EM
* Estrelles clàssiques Be & Herbig Ae / Be
* Estructura galàctica
* Núvols de Magallanes
* Població estel·lar
La seva llista de publicacions es troba a la base de dades d'Astronomia

## Projectes actuals

Al Indian Institute of Astrophysics, els seus projectes actuals inclouen:
* Estrelles de la línia d'emissió en cúmuls estel·lars
* Història de la formació estel·lar de joves cúmuls estel·lars
* Clústers oberts vells candidats: es desfà el disc vell
* Fotometria precisa de cúmuls oberts no estudiats
* Halo del petit núvol de Magallanes
* Població estel·lar al gran núvol de Magallanes
* Enquesta de límits exteriors: núvols de Magallanes

## Referències

* 1 2 «Women in Science - Annapurni S». [Consulta: 22 març 2014].
* 1 2 3 4 5 «Profile - IIA Annapurni S». [Consulta: 22 març 2014].
# Antoni Negre

Antoni Negre és el nom dels següents personatges:
* Antoni Negre (Perpinyà, segle xviii), membre d'una família rossellonesa de tallistes i escultors
* Antoni Negre i Villavecchia (Barcelona, 1931), economista i empresari català, president de la Cambra de Comerç, Indústria i Navegació de Barcelona des de 1991 fins al 2002
# Aphanomyces astaci

Aphanomyces astaci és una espècie d'oomicet patogen que provoca una infecció letal en els crancs de riu europeus. A Nord-amèrica, el lloc d'origen d'aquest eucariota, rarament causa mortalitat. Tot i que la malaltia ha estat present a Europa des de fa 150 anys, encara no s'ha observat l'aparició de crancs resistents contra aquesta espècie invasora, que figura a la llista dels 100 espècies invasores més dolentes d'Europa.
Com que els crancs de riu americans són els portadors de A. astaci, una mesura per evitar la propagació de la malaltia és no introduir aquesta espècie a nous trams de riu. Alguns llocs, com l'Aragó, intenten evitar-ho prohibint la venda de crancs americans vius. Com que algunes espècies, incloent-hi els crancs de riu americans, resisteixen un cert temps a fora de l'aigua, també es recomana matar-los en el moment de pescar-los per evitar que s'escapin a altres masses d'aigua on encara no hagi arribat la malaltia. Als trams de riu on es puguin pescar crancs com el cranc de riu americà o el cranc senyal també es recomana desinfectar tots els utensilis de pesca per evitar la propagació de l'afanomicosi. Una mesura que ha demostrat ser eficaç per evitar l'avenç de poblacions de crancs al·lòctons a nous trams de riu és la construcció de dics de contenció.

## Referències

* ↑ «Aphanomyces astaci» (PDF) (en anglès). Delivering Alien Invasive Species Inventories for Europe. Arxivat de l'original el 2015-09-24. [Consulta: 25 maig 2014].
* ↑ «100 of The Worst». Daisie, 2012.
* 1 2 Govern d'Aragó. Departament de Medi Ambient. Manual de buenas prácticas para la conservación del cangrejo de río común (en castellà), 2010. Dipòsit legal Z-1415/10 [Consulta: 25 maig 2014]. Arxivat 2010-10-08 a Wayback Machine.
# Anuketemheb

Anuketemheb (ˁnq.t-m-ḥb, "Anuket a la festa") va ser una princesa i reina egípcia de la XIX o XX Dinastia, durant l'Imperi Nou. Era probablement una filla de Ramsès II.
Se la coneix només per a una tapa de sarcòfag de granit vermell trobada a la tomba KV10, que originalment era seva però que després es va reutilitzar per a la reina Takhat, la mare d'Amenmesse.
Anuketemheb en jeroglífic :
Els títols d'Anuketemheb eren Filla del rei, Esposa del rei i Gran Rsposa Reial. El seu pare i el seu marit no han pogut ser identificats, tot i que és possible que sigui la mateixa princesa representada en un pati del temple de Luxor, en una processó de filles de Ramsès II; el seu nom només es pot llegir parcialment, però acaba en em-heb.

## Referències

* ↑ Ranke, 1935, p. 69.
* ↑ Dodson i Hilton, 2004, p. 183, 194.
* ↑ «KV-10 THE TOMB OF AMENMESSE» (en anglès). KV1o. [Consulta: 4 maig 2021].
* ↑ Brock, 2003, p. 99-100.

## Vegeu també

* La dona a l'Antic Egipte.

## Bibliografia

* Brock, Lyla Pinch. Egyptology at the Dawn of the Twenty-first Century: Archaeology (en anglès). American Univ in Cairo Press, 2003. ISBN 9774246748.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Ranke, Hermann. Die ägyptische Persönennamen (en alemany). Glückstadt: Verlag von J. J. Augustin, 1935.